open-index/open-wikipedia-markdown huggingface dataset:
Σεδεκίας (ψευδοπροφήτης)

* 

Ο **Σεδεκίας** είναι πρόσωπο που αναφέρεται στην Παλαιά Διαθήκη.

Αναφέρεται ως ψευδοπροφήτης που έδρασε επί των ημερών του Αχαάβ.

## Αναφορές
* *Α΄ Βασιλέων κεφ. 22*
* *Β΄ Χρονικών κεφ. 18*

Σεδεκιας
Έργο εξαγωγής

Τα μέταλλα αποτελούνται από θετικά ιόντα, τοποθετημένα συμμετρικά σε κρυσταλλικό πλέγμα. Στο εσωτερικό του μετάλλου υπαρχουν εγκλωβισμένα ''ελεύθερα'' ηλεκτρόνια δηλαδή ηλεκτρόνια που δεν ανήκουν στα ιόντα του μετάλλου. Πάνω σε αυτά ασκούνται δυνάμεις από τα θετικά ιόντα του κρυσταλλικού πλέγματος. Οι δυνάμεις αυτές έχουν τυχαίες διευθύνσεις και για αυτό μπορούμε να θεωρήσουμε ότι η συνολική δύναμη πάνω σε κάθε ένα ελεύθερο ηλεκτρόνιο είναι μηδέν. Ως αποτέλεσμα τα ηλεκτρόνια μπορουν να κινούνται ελεύθερα μέσα στο μέταλλο.

Όταν ένα από αυτά τα ηλεκτρόνια λόγω της ταχύτητάς του καταφέρει να απομακρυνθεί από το μέταλλο, πάνω του ασκούνται ελκτικές δυνάμεις από τα ιόντα του πλέγματος αλλά αυτή τη φορά η συνολική δύναμη είναι τέτοια που τείνει να επαναφέρει το ηλεκτρόνιο στην επιφάνεια του μετάλλου.

Για να μπορέσει ένα ηλεκτρόνιο να υπερνικήσει τις ελκτικές δυνάμεις και να διαφύγει οριστικά πρέπει να έχει αρκετή κινητική ενέργεια (σύμβολο \ E_K \ ). Στις συνήθεις όμως συνθήκες η *μέγιστη κινητική ενέργεια* (σύμβολο \ E_{K_{max}} \ ) των ελεύθερων ηλεκτρονίων δεν είναι αρκετή για να υπερνικηθούν οι ελκτικές δυνάμεις. Έτσι για να μπορέσει ένα ηλεκτρόνιο να διαφύγει χρειάζεται να του δοθεί με κάποιο τρόπο επιπλέον ενέργεια.

Η *ελάχιστη ενέργεια* που πρέπει να προσφερθεί σε ένα ελεύθερο ηλεκτρόνιο ώστε να μπορέσει να εγκαταλείψει οριστικά την επιφάνεια του μετάλλου ονομάζεται **έργο εξαγωγής** ή **έργο εξόδου** (σύμβολο \ b \ ) του μετάλλου και είναι ένα μέγεθος χαρακτηριστικό για κάθε μέταλλο. Η ενέργεια μπορεί να προσφερθεί με θέρμανση του μετάλλου ή με φωτισμό της επιφάνειάς του με κατάλληλη ηλεκτρομαγνητική ακτινοβολία. Τα εκπεμπόμενα ηλεκτρόνια ονομάζονται και **φωτοηλεκτρόνια**.

Κατηγορία:Φυσική στερεάς κατάστασης
Άβε Μαρία

Το **Άβε Μαρία** (Ave Maria) αποτελεί τίτλο που προέρχεται από τις δύο πρώτες λέξεις προσευχής των Καθολικών προς την Παναγία και που απαγγέλλεται στη λατινική γλώσσα. Ο ύμνος αυτός σε ελληνική μετάφραση έχει ως εξής:

Καθίσταται εμφανές ότι το πρώτο μέρος της προσευχής προέρχεται αυτολεξεί από το Ευαγγέλιο του Λουκά που είναι ο χαιρετισμός του Αρχαγγέλου Γαβριήλ προς την Παρθένο Μαρία συμπληρούμενος από την αναφώνηση της Ελισάβετ.

Επίσης με τον τίτλο "Άβε Μαρία" τιτλοφορούνται στην Καθολική Εκκλησία και άλλοι ύμνοι ή προσευχές προς την Θεοτόκο.

Σημειώνεται πως οι λέξεις αυτές λόγω της συγκινησιακής φόρτισης προκαλεί ανέκαθεν τις ψυχές των Χριστιανών και επέδρασε βαθύτατα στη φαντασία πολλών καλλιτεχνών κυρίως της Δύσεως εκ των οποίων άλλοι μεν ζωγράφοι και άλλοι δε μουσουργοί τιτλοφόρησαν έργα τους με θέμα "Άβε Μαρία" που αποτελούν αθάνατα αριστουργήματα τέχνης.

Από τα πάμπολλα ζωγραφικά έργα εξέχουσα θέση έχουν οι ομώνυμοι πίνακες του Λεονάρντο ντα Βίντσι, του Ραφαήλ, του Μιχαήλ Άγγελου, του Τιτσιάνο, του Θεοτοκόπουλου και άλλων.

Ενώ από τις μουσικές συνθέσεις διακρίνονται του Σαρλ Γκουνώ, του Λουίτζι Κερουμπίνι και του Βέρντι. Το τραγούδι Ellens dritter Gesang του Φραντς Σούμπερτ τραγουδιέται συχνά με τους στίχους του Άβε Μαρία αντί για τους πρωτότυπους στίχους και έτσι συχνά αναφέρεται λανθασμένα ως Άβε Μαρία του Σούμπερτ.

Αβε Μαρια
Αβε Μαρια
Αβε Μαρια
Αβε Μαρια
Αβε Μαρια
Σταθμός Ελαιώνας (Μετρό Αθήνας)

Ο **Σταθμός Ελαιώνας** είναι σταθμός του μετρό της Αθήνας, επί της γραμμής 3. Βρίσκεται στα όρια του Αιγάλεω με την Αθήνα, στην διασταύρωση της Ιεράς Οδού με την οδό Αγίας Άννης. Πήρε το όνομά του από την περιοχή του Ελαιώνα, την οποία εξυπηρετεί. Εγκαινιάστηκε στις 26 Μαΐου 2007. Είναι υπόγειος και διαθέτει δύο πλευρικές αποβάθρες. Δίπλα από το σταθμό *Ελαιώνα*, στην οδό Αγίας Άννης, υπάρχει το αμαξοστάσιο του Ελαιώνα.

Ο σταθμός έχει μειωμένη κίνηση, καθώς η γύρω περιοχή είναι βιομηχανική και ιδιαίτερα αραιοκατοικημένη, και κατασκευάστηκε κυρίως με την προοπτική μιας μελλοντικής αναβάθμισης της περιοχής. 

Η περιοχή πάνω από τον σταθμό έχει διαμορφωθεί ως χώρος πρασίνου, με γρασίδι και δέντρα. Επίσης σε υπαίθριο σκέπαστρο πίσω από την είσοδο του σταθμού εκτίθεται τμήμα αρχαίας γέφυρας του Κηφισού ποταμού (τμήμα της αρχαίας Ιεράς Οδού) το οποίο ήρθε στο φως κατά τη κατασκευή του σταθμού και χρονολογείται στο διάστημα μεταξύ 5ου και 6ου αιώνα π.Χ. Τα τρία βάθρα της γέφυρας αυτής, μετά από απόφαση του Κεντρικού Αρχαιολογικού Συμβουλίου, αποσπάστηκαν και συντηρήθηκαν με δαπάνες της Αττικό Μετρό Α.Ε. και επανατοποθετήθηκαν στην αρχική τους θέση όπου βρίσκονται μέχρι σήμερα. Η γέφυρα είναι η αρχαιότερη που έχει βρεθεί στον Ελλαδικό χώρο.

Στον σταθμό εκτίθεται το έργο «Διαδρομές» του καλλιτέχνη Γιώργου Λαζόγκα.

Το 1997, στα αρχικά σχέδια της γραμμής 3 ο σταθμός Ελαιώνας, χωροθετούνταν στην Ελιά του Πλάτωνα και παράλληλα υπήρξε και ο σταθμός *Άγιος Σάββας*, από τον παρακείμενο Ιερό Ναό του Οσίου Σάββα,. Τελικά ο σταθμός Άγιος Σάββας μετονομάσθηκε σε Ελαιώνας, πριν από την έναρξη της κατασκευής του και καταργήθηκαν οι χωροθετημένοι σταθμοί στην Ελιά του Πλάτωνα και στην Γεωπονική.

Πρόκειται για έναν από τους μόλις τρεις σταθμούς στο δίκτυο του Μετρό της Αθήνας (μαζί με τους σταθμούς Μανιάτικα και Κατεχάκη) που διαθέτει μία και μοναδική είσοδο/έξοδο, αντί για τουλάχιστον δύο όπως συνηθίζεται. Στους άλλους δύο σταθμούς, αυτό συμβαίνει λόγω περιορισμένου χώρου στην επιφάνεια.

Νέος κεντρικός σταθμός υπεραστικών λεωφορείων της Αθήνας έχει χωροθετηθεί να κατασκευαστεί επί του γειτονικού αμαξοστασίου του μετρό και θα στεγάσει 49 γραμμές των καταργούμενων σταθμών Κηφισού και Λιοσίων, καθώς και διεθνείς γραμμές. Στην ευρύτερη περιοχή θα βρίσκεται το νέο γήπεδο του Παναθηναϊκού, έδρα των ομάδων ποδοσφαίρου και ερασιτέχνη του Παναθηναϊκού.

## Σταθμός ανταπόκρισης με αστικά λεωφορεία
Στον σταθμό ανταπόκρισης με αστικά λεωφορεία και με τρόλεϊ εξυπηρετούνται οι γραμμές 21, Α15, Β15, 052, 400, 420, 806, 811, 813, 836, 837, 838, 856, 865, 866 και 876

## Είσοδοι - Έξοδοι
* Ιερά Οδός / Μαρκόνι

## Δομή σταθμού

## Παραπομπές


Ελαιωνας
Ελαιωνας
Γιανίκ Νοά

Ο ** Γιανίκ Νοά** (*Yannick Noah*, 18 Μαΐου 1960) είναι πρώην Γάλλος αθλητής του τένις και τραγουδιστής. 

Γεννήθηκε στις 18 Μαΐου 1960 στο Σεντάν στις Αρδέννες. Ο πατέρας του, Ζαχαρίας Νοά, ήταν Καμερουζιανός επαγγελματίας ποδοσφαιριστής ,και αναγκαστικά ενώ ήταν 3 ετών η οικογένεια του μετακομίζει στην Γιαουντέ στο Καμερούν και εκεί ο Γιανίκ ξεκινά να ασχολείται με το τένις.Ξεκινά την επαγγελματική του σταδιοδρομία στο τένις το 1977 κερδίζοντας το Γουίμπλετον στην κατηγορία των νέων το 1978.Το 1978 κερδίζει και του τίτλους στα τουρνουά της Καλκούτα και της Μανίλας.Το 1980 προκαλεί σάλο ,πριν το Αμερικάνικο όπεν,με τις δηλώσεις του ότι οι *Φλοκ* και *Ροκ* ντοπάρονται.Έχει συμμτάσχη σε όλα τα μεγάλα τουρνουά τένις και έχει κατακτήση πολλά από αυτά.Σταμάτησε το τένις το 1991 με μια μικρή επιστροφή σε κάποια τουρνουά το 1996 , ήταν προπονητής της εθνικής γυναικών της Γαλλίας το 1997 με την οποία και κατέκτησε το Φεντερέσιονς καπ.Σταματώντας το τένις ο Γιανίκ ασχολήθηκε με το τραγούδι κάνοντας μεγάλη καριέρα.

## Τίτλοι (τένις)
* Κύπελλο Ντέιβις :1991,1996 (φιναλίστ 1982)
* Φεντερέσιον καπ :1997 (προπονητής)
* πρωταθλητής Γαλλίας :1979,1980,1981,1982
* πρωταθλητής Γαλλίας στο διπλό :1978,1979,1980
* πρωταθλητής Γαλλίας Νέων :1975
* Γουίμπλετον τζούνιορς: 1977
* πρωταθλητής Γαλλίας τζούνιορς :1977
* πρωταθλητής των πρωταθλητών Γαλλίας :1983

### 23 νίκες σε τουρνουά της ATP
* 1990 : (1) Τουρνουά Σίδνεϊ
* 1988 : (1) Τουρνουά Μιλάνου
* 1987 : (2) Γκραντ πρι Λυόν, Οπεν του Βάλε
* 1986 : (2) Φόρεστ Χιλ, Γουέμπλευ
* 1985 : (3) Μάστερς της Ρώμης, Τουρνουά Ουάσινκτον, Τουρνουά Τουλούζης
* 1983 : (3) Μάστερς του Αμβούργου, Τουρνουά Μαδρίτης, **Ρολάν Γκαρός**
* 1982 : (4) Μάστερς ίντιαν γουέλς, Τουρνουά Σάουθ όραντζ, Τουρνουά Τουλούζης,Οπεν του Βάλε
* 1981 : (2) Τουρνουά Νις, Τουρνουά Ρίτσμοντ
* 1979 : (3) Τουρνουά Νανσί, Τουρνουά Μαδρίτης,Τουρνουά Μπορντώ
* 1978 : (2) Τουρνουά Μανίλας, Τουρνουά Καλκούτας

## Άλμπουμς (τραγούδι)
* 1990 *Saga Africa* (1er 45 tours ) 
* 1991 *Black & What* 
* 1993 *Urban Tribu*
* 1998 *Zam Zam*
* 2000 *Yannick Noa*
* 2003 *Pokhara*
* 2004 *La Voix des sage]*
* 2005 *Métisse*
* 2006 *Charango*
* 2007 *Liking tongues*

## Παραπομπές


## Εξωτερικοί σύνδεσμοι

* Επίσημη ιστοσελίδα
* Επίσημη ιστοσελίδα

Κατηγορία:Γάλλοι τραγουδιστές
Κατηγορία:Γάλλοι αθλητές της αντισφαίρισης
Κατηγορία:Γάλλοι προπονητές της αντισφαίρισης
Κατηγορία:Νικητές Γαλλικού Όπεν
Γλυκοζαμινογλυκάνες

Οι **γλυκοζαμινογλυκάνες** είναι πολυσακχαριτικές αλυσίδες που συνήθως αποτελούνται από επαναλαμβανόμενες δισακχαριτικές μονάδες. Βρίσκονται στην εξωτερική επιφάνεια ζωικών κυττάρων και αποτελουν θεμελιώδη συστατικά της εξωκυττάριας θεμελιας ουσίας,του υαλώδους υγρού του οφθαλμού,των εκκρίσεων των βλεννοπαραγωγικων κυττάρων και των χόνδρων.

## Δομή
Οι γλυκοζαμινογλυκάνες που αποτελούνται από επαναλαμβανόμενες δισακχαριτικές μονάδες περιέχουν τουλάχιστον ένα σάκχαρο με αρνητικά φορτισμένη καρβοξυλική ή θειική ομάδα καθώς επίσης και ένα αμινοσάκχαρο το οποίο μπορεί να είναι γλυκοζαμίνη ή γαλακτοζαμίνη.
Ο μεγάλος αριθμός των αρνητικών τους φορτίων ωθεί την ακτινωτή διάταξη των αλυσίδων τους γύρω από την πρωτεϊνη που προσκολλώνται και οδηγεί σε μια διάταξη που θυμίζει βούρτσα μπουκαλιού.

## Βιβλιογραφία
* Jeremy M. Berg, John L. Tymoczko, Lubert Stryer, *Βιοχημεία*, τόμος Ι, (μτφρ Α. Αλετράς, Θ. Βαλκανά, Δ. Δραΐνας, Κ. Δραΐνας, Η. Κούβελας, Γ. Κ. Παπαδόπουλος, Μ. Φράγκου-Λαζαρίδη) Πανεπιστημιακές Εκδόσεις Κρήτης, Ηράκλειο 2010, ISBN 960-524-190-0.

Κατηγορία:Πολυσακχαρίτες
Ροδόλφειοι Πίνακες

[thumb|205px|upright|Η χαρακτηριστική εικόνα της [προμετωπίδας των *Ροδόλφειων Πινάκων* τιμά τους μεγάλους αστρονόμους του παρελθόντος: Τον Ίππαρχο, τον Πτολεμαίο, τον Κοπέρνικο και ιδίως τον Τύχωνα.]]
**Ροδόλφειοι Πίνακες** (ή **Ροδολφινοί Πίνακες**) ονομάζεται μια σειρά πινάκων με τις κινήσεις των πλανητών και μια σειρά αστρικών καταλόγων που δημοσίευσε το 1627 ο μεγάλος Γερμανός αστρονόμος Γιοχάνες Κέπλερ. Ήταν βασισμένοι στις ακριβείς παρατηρήσεις του Τύχο Μπράχε. Παρέχουν με ακρίβεια μερικών πρώτων λεπτών της μοίρας τις θέσεις 1055 άστρων. Επίσης έχουν οδηγίες και πίνακες για τον εντοπισμό τον πλανητών του Ηλιακού Συστήματος. Είναι οι πρώτοι που περιέχουν διορθωτικούς συντελεστές για την ατμοσφαιρική διάθλαση, καθώς και λογαριθμικούς-αντιλογαριθμικούς πίνακες επεξεργασμένους από τον ίδιο τον Κέπλερ.

Το όνομά τους το οφείλουν στον αυτοκράτορα της Αγίας Ρωμαϊκής Αυτοκρατορίας του Γερμανικού Έθνους Ροδόλφο Β΄: ήταν ένας φόρος τιμής του Κέπλερ στον «προστάτη» του.

Οι νέοι πίνακες ξεπερνούσαν τους παλαιότερους: τους «Πρωσικούς» ή «Προυτενικούς» Πίνακες του Ράινχολντ (1551) και τους Αλφόνσειους Πίνακες (13ος αιώνας μ.Χ.). Σκοπός των *Ροδόλφειων Πινάκων* ήταν αρχικώς η παροχή ενός ακριβούς εργαλείου για την κατάρτιση ωροσκοπίων.

## Δημοσίευση
Κατά την έκδοση των *Ροδόλφειων Πινάκων* ο Κέπλερ έπρεπε να αντιδικεί συνεχώς με τους πολυάριθμους συγγενείς του Τύχωνα, οι οποίοι προσπαθούσαν να αποκτήσουν τα δικαιώματα των παρατηρήσεων του νεκρού πλέον Δανού αστρονόμου για δικό τους όφελος, θεωρώντας τον Κέπλερ ανταγωνιστή του μάλλον, παρά συνεργάτη του. Ο Κέπλερ θεωρούσε την προσπάθεια αυτή πολύ άδικη, καθώς ο ίδιος και ο Τύχων είχαν συνεργασθεί πάνω στα δεδομένα αυτά επί πολλά χρόνια πριν τον θάνατο του δεύτερου, και επιπλέον ο Κέπλερ ήταν υπεύθυνος για τους περισσότερους υπολογισμούς και για την οργάνωση των δεδομένων. Τελικώς ο Κέπλερ κέρδισε τα πλήρη δικαιώματα επί όλων των πινάκων και τους εξέδωσε ο ίδιος.
thumb|295px|Ο παγκόσμιος χάρτης των ''Ροδόλφειων Πινάκων''.

## Εξωτερικοί σύνδεσμοι
* Universitätsbibliothek Kiel – Digiport: ''Tabulæ Rudolphinæ'' - έκδοση των πινάκων από τον Jakob Bartsch του 1627, με παραρτήματα για τους «χριστιανικούς αστερισμούς» του Schiller και τις τροποποιήσεις αστερισμών από τον ίδιο τον Bartsch.

Ροδολφειοι Πι
Κατηγορία:Αστρονομικοί κατάλογοι
Αργύρης Καμπούρης

Ο **Αργύρης Καμπούρης** (γενν. Αστυπάλαια, 24 Ιανουαρίου 1962) είναι Έλληνας πρώην καλαθοσφαιριστής και νυν προπονητής. Η πιο σημαντική στιγμή στην καριέρα του υπήρξε το Ευρωπαϊκό Πρωτάθλημα του 1987, όταν στον τελικό με τη Σοβιετική Ένωση ευστόχησε στις δύο τελευταίες βολές του αγώνα και χάρισε το τρόπαιο στην Εθνική Ελλάδας. Αποτελεί εμβληματική φυσιογνωμία στην ιστορία του Ολυμπιακού Πειραιώς και τα τελευταία χρόνια εργάζεται στα τμήματα υποδομής της ομάδας ως τεχνικός σύμβουλος.

## Βιογραφία
Ο Αργύρης Καμπούρης γεννήθηκε στην Αστυπάλαια στις 24 Ιανουαρίου 1962, ωστόσο μεγάλωσε στον Πειραιά. Μέλος οικογένειας με επτά παιδιά, από πολύ νωρίς χρειάστηκε να βοηθήσει τον πατέρα του που ήταν οικοδόμος στο επάγγελμα.

Τα πρώτα του βήματα ως καλαθοσφαιριστής τα έκανε στα τμήματα υποδομής του Ολυμπιακού.

Για ένα χρόνο εστάλη δανεικός στην ομάδα του Α.Ν.Ο. Γλυφάδας στα πλαίσια της μετεγγραφής του Γιάννη Παραγιού. Την επόμενη περίοδο επέστρεψε στο λιμάνι όπου είχε μακρά καριέρα μέχρι το 1995. Από τη θέση του αρχηγού κατέκτησε τρία Πρωταθλήματα Ελλάδας (1993, 1994, 1995) κι ένα Κύπελλο Ελλάδας (1994). Επιπλέον συμμετείχε σε δύο τελικούς Ευρωλίγκας, στο Τελ Αβίβ το 1994 και στη Σαραγόσα το 1995. Την καριέρα του έκλεισε στο Γ.Σ. Περιστερίου, όπου και αγωνίστηκε την περίοδο 1995–96.

Στα δέκα χρόνια που αγωνίστηκε στην Εθνική ομάδα, συμμετείχε σε τρία Ευρωπαϊκά Πρωταθλήματα (1987, 1989, 1991) και σε δυο Παγκόσμια Πρωταθλήματα (1986, 1990), αγωνιζόμενος 131 αγώνες και σκοράροντας συνολικά 529 πόντους. Στο Ευρωμπάσκετ του 1987 στο Στάδιο Ειρήνης και Φιλίας εκτέλεσε τις δύο τελευταίες καθοριστικές βολές στα τελευταία δευτερόλεπτα του αγώνα δίνοντας την νίκη στην εθνική με 103-101 εναντίον της Σοβιετικής Ένωσης και το χρυσό μετάλλιο. Στο Ευρωμπάσκετ του 1989 κέρδισε το ασημένιο μετάλλιο.

Την προπονητική του καριέρα την ξεκίνησε με την ομάδα του Γ.Σ. Αγίων Αναργύρων, την οποία οδήγησε από τη Β' Ε.Σ.Κ.Α. στη Γ' Εθνική Κατηγορία, ενώ έχει δουλέψει ακόμα στο Αιγάλεω Α.Ο., την Ελευσίνα και τον Α.Σ. Νίκη Αμαρουσίου. Τα τελευταία χρόνια εργάζεται στα τμήματα υποδομής του Ολυμπιακού ως τεχνικός σύμβουλος.

## Παραπομπές


## Εξωτερικοί σύνδεσμοι
* 
* Αργύρης Καμπούρης , αφιέρωμα στην επίσημη ιστοσελίδα του Ολυμπιακού Πειραιώς.
* Στον (βιο)ρυθμό του 1987!

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Εθνικής Ελλάδας
Κατηγορία:Προπονητές καλαθοσφαίρισης Αιγάλεω
Κατηγορία:Προπονητές καλαθοσφαίρισης Νίκης Αμαρουσίου
Κατηγορία:Πάουερ φόργουορντ
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Ευρωμπάσκετ 1989
Κατηγορία:Καλαθοσφαιριστές Παγκοσμίου Πρωταθλήματος 1986
Κατηγορία:Καλαθοσφαιριστές Παγκοσμίου Πρωταθλήματος 1990
Sagar Pawan

Οι **Sagar Pawan** (Αγγλικά: ***Sea breeze***, μετάφραση: ***Θαλάσσια Αύρα***) είναι το ακροβατικό αεροπορικό σμήνος επιδείξεων της Ναυτικής Αεροπορίας της Ινδίας. Η ομάδα χρησιμοποιεί τέσσερα αεροσκάφη Kiran Mk II, Ινδικής σχεδίασης και κατασκευής, και έχει ως έδρα την αεροναυτική βάση του Dabolim στην Γκόα. Τα αεροσκάφη της ομαδας είναι βαμένα σε σκούρο μπλέ και άσπρο χρώμα. Η ομάδα δημιουργήθηκε το 2003 και έδωσε την πρώτη της επίδειξη στους εορτασμούς για τα 50 χρόνια της Ινδικής Ναυτικής Αεροπορίας, τον Μάιο του 2003. Από τότε έχουν δώσει πολλές επιδείξεις σε όλη την Ινδία καθώς και στο Διεθνές Φεστιβάλ Κινηματογράφου της Ινδίας. Η ομάδα σήμερα είναι μία από τις δύο ενεργές Ναυτικές Ακροβατικές Ομάδες στον κόσμο, μαζί με τους Blue Angels του Αμερικανικού Ναυτικού.

## Εξωτερικοί σύνδεσμοι

* Video των Sagar Pawan από το Google videos
* Η παρουσία των Sagar Pawan στο Διεθνές Φεστιβάλ Κινηματογράφου της Ινδίας

Κατηγορία:Ινδικός Στρατός
Silver Falcons

thumb|300px|right|Αεροσκάφος Pilatus_PC-7 των Silver Falcons
Οι **Silver Falcons** (***Ασημένια Γεράκια***) είναι το ακροβατικό αεροπορικό σμήνος επιδείξεων της Πολεμικής Αεροπορίας της Νοτίου Αφρικής. Δημιουργήθηκαν το 1946 με το όνομα ***Bumbling Bees*** (***Ενθουσιώδεις Μέλισσες***), χρησιμοποιόντας αρχικά αεροσκάφη T-6 Harvard και στη συνέχεια τα de Havilland Vampire. Το 1966 η ομάδα άρχισε να χρησιμοποιέι τα αεροσκάφη Aermacchi MB-326 Impala και τότε άλλαξε το όνομά της σε "Silver Falcons".

Μέχρι το 1998 η ομάδα ήταν μέρος της 85ης Στατιωτικής Σχολής Πτήσεων, όμως από τότε και μετά είναι μέρος της Κεντρικής Σχολής Πτήσεων της Πολεμικής Αεροπορίας της Νοτίου Αφρικής, στην αεροπορική βάση του Langebaanweg, κοντά στο Κέιπ Τάουν. Ταυτόχρονα η άλλαξε αεροσκάφη χρησιμοποιόντας τώρα τέσσερα εκπαιδευτικά αεροσκάφη Pilatus PC-7 MkII Astra.

Τα 4 αεροσκάφη της ομάδας διατηρούν το άσπρο και κόκκινο σχέδιο χρωμάτων που φέρουν όλα τα PC-7 της Νοτιοαφρικάνικης Πολεμικής Αεροπορίας, με εξαίρεση τους μεγάλους αριθμούς της ομάδας στην ουρά τους. Οι πιλότοι όλης της ομάδας υπηρετούν ως εκπαιδευτές στην Κεντρική Σχολή Πτήσεων και κάνουν τις απαραίτητες δοκιμές επιδείξεων στον ελεύθερο χρόνο τους.

## Εξωτερικοί σύνδεσμοι

* Οι Silver Falcons στην επίσημη ιστοσελίδα της Πολεμικής Αεροπορίας της Νοτίου Αφρικής
* Σελίδα που περιέχει φωτογραφίες των Silver Falcons
* Σελίδα αφιερωμένη στους Silver Falcons

Κατηγορία:Στρατός της Νότιας Αφρικής
Blue Eagles

thumb|right|350px|Οι '''Blue Eagles'''
Οι **Blue Eagles** (**Μπλε Αετοί**) είναι η ομάδα επιδείξεων ελικοπτέρων του Βρετανικού Στρατού και ένα από τα έξι επαγγελματικά ακροβατικά σμήνη ελικοπτέρων στον κόσμο, μαζί με τους Black Cats του Βρετανικού Ναυτικού, τους Scorpion της Πολωνικής Πολεμικής Αεροπορίας, τους Sarang της Ινδικής Πολεμικής Αεροπορίας, τους Rotores de Portugal της Πορτογαλικής Πολεμικής Αεροπορίας και τους Patrulla Aspa της Ισπανικής Πολεμικής Αεροπορίας. 

## Ιστορία
Η ομάδα δημιουργήθηκε το 1968 από εκπαιδευτές της Βρετανικής Αεροπορίας Στρατού με έδρα την βάση του Middle Wallop, οι οποίοι έκαναν δοκιμές στον ελεύθερο χρόνο τους. Ένα χρόνο αργότερα η ομάδα δημιουργήθηκε και επίσημα χρησιμοποιόντας πέντε ελικόπτερα Bell-47G Sioux. Παρόλο που δεν υπήρχε επίσημη εκπαίδευση πτήσης σε σχηματισμό από τον στρατό η ομάδα επέκτησε διαρκώς αυξανόμενη φήμη και έκανε την πρώτη της διεθνή εμφάνιση το 1974. Παρά ταύτα, ο στρατός δεν μπορούσε να καλύπτει τα έξοδα του σμήνος σε μόνιμη βάση και έτσι το σμήνος διαλύθηκε. Οι πιλότοι όμως εξακολούθησαν να πετούν στον ελεύθερο χρόνο τους και έτσι κατάφεραν να διατηρήσουν την ομάδα και την εμπειρία τους. Η ομάδα συνέχισε ανεπίσημα να εκτελεί επιδείξεις χρησιμοποιώντας ονόματα όπως **Eagles** (*Αετοί*), **Army Eagles** (*Αετοί του Στρατού*) και **Sparrow-hawks**. 

Το 1982 η ομάδα ανασυστάθηκε επίσημα ως **Silver Eagles** (*Ασημένιοι Αετοί*) για την επέτειο των 25 χρόνων της Αεροπορίας Στρατού. Εκείνη την περίοδο το σμήνος χρησιμοποιούσε τα ελικόπτερα Aérospatiale Gazelle, Westland Lynx και Westland Scout ενώ σε κάποιες επιδείξεις χρησιμοποιούνταν και αεροσκάφη. 

Το 1992 οι *Αετοι* εξοπλίστηκαν με τέσσερα ελικόπτερα Westland Lynx, τα οποία εξέπληξαν τα πλήθη με τις ικανότητες ελιγμών και τη δύναμή τους. Όμως οι απαιτήσεις του στρατού δεν μπορούσαν να δικαιολογήσουν την δέσμευση των ελικοπτέρων για αποκλειστική χρήση από μία ανεπίσημη ομάδα. Έτσι το 1993 η ομάδα υιοθέτησε την παρούσα διάταξή τους με τέσσερα ελικόπτερα Gazelle και ένα ελικόπτερο Lynx. Εκείνη τη χρονιά το σμήνος κέρδισε τη διάκριση Wilkinson Sword στο Royal International Air Tattoo. Έπειτα από αυτή τους την επιτυχία η ομάδα υιοθέτησε το όνομα **Blue Eagles** το 1994 παρόλο που εξακολουθεί να αποτελείται από εθελοντές. 

## Δείτε ακόμα

* Οι Black Cats του Βρετανικού Ναυτικού 
* Οι Sarang της Ινδικής Πολεμικής Αεροπορίας.
* Οι Scorpion της Πολωνικής Πολεμικής Αεροπορίας

## Εξωτερικοί σύνδεσμοι

* Η επίσημη ιστοσελίδα των Blue Eagles
* Σελίδες με φωτογραφίες των Blue Eagles
* Σελίδες με φωτογραφίες των Blue Eagles 

Κατηγορία:Βρετανικές ένοπλες δυνάμεις
Κατηγορία:Αεροπορία στο Ηνωμένο Βασίλειο
Χρυσός Σταυρός Πανιωνίου

Ο **Χρυσός Σταυρός των Πρωταθλητών του Πανιωνίου** ή "Ειδικός Σταυρός" είναι η ανώτατη τιμητική διάκριση που απονέμει ο Πανιώνιος Γυμναστικός Σύλλογος Σμύρνης σε αθλητές που διακρίνονται ιδιαίτερα. Παλιότερα ο σύλλογος τιμούσε με το Χρυσό Σταυρό αθλητές ποικίλης προέλευσης που πετύχαιναν σημαντικές αθλητικές επιτυχίες. Μεταπολεμικά η διάκριση απονέμεται μόνο σε αθλητές ή ανθρώπους του Πανιωνίου είτε επειδή πέτυχαν κάποια σημαντική αθλητική διάκριση είτε για την προσοφορά τους στο σύλλογο. Κατ' εξαίρεση έχουν τιμηθεί και πρόσωπα εκτός του συλλόγου για ειδικούς λόγους.

## Ιστορία

Ο Χρυσός Σταυρός (ή "Ειδικός Σταυρός") του Πανιωνίου ήταν μια τιμητική διάκριση με ιδιαίτερη αίγλη στα χρόνια που το σωματείο λειτουργούσε στη Σμύρνη. Όμως, συνέχισε να έχει την αξία της και μετέπειτα, όταν ο σύλλογος, ως προσφυγικό σωματείο, είχε καταφύγει στην Αθήνα. Ξεκίνησε να δίνεται σε όσους αθλητές σημείωναν "πανιώνιο ρεκόρ", δηλαδή ρεκόρ Πανιώνιων Αγώνων. Αργότερα, δινόταν μόνο σε όσους κατέρριπταν πανελλήνιο ρεκόρ κατά τη διάρκεια των Πανιώνιων Αγώνων.

Καθιερώθηκε το 1904 στους Η΄ Πανιώνιους Αγώνες και η πρώτη απονομή έγινε στον ολυμπιονίκη αρσιβαρίστα Δημήτρη Τόφαλο. Ο μοναδικός αθλητής που τιμήθηκε τρεις φορές με το χρυσό σταυρό ήταν ο πολυτάλαντος Δημητρός Καραμπάτης.
 
Μεταπολεμικά η τιμητική αυτή διάκριση δόθηκε κατ' εξαίρεση στο Στέλιο Κυριακίδη, έπειτα από την νίκη του στο Μαραθώνιο της Βοστόνης. Σταδιακά έπαψε να έχει την παλιά της αίγλη, δεδομένου ότι καθιερώθηκαν και άλλες παρόμοιες από διάφορους φορείς και περιορίστηκε η απονομή σε ανθρώπους του σωματείου με ιδιαίτερη προσφορά. Εξακολουθεί όμως να αποτελεί την ύψιστη διάκριση που απονένει ο σύλλογος.

## Οι Χρυσοί Σταυροί ως το 1940

Από τις περιόδους της Σμύρνης (1904 ως 1922) και της Αθήνας (1922 ως 1940) είναι γνωστές οι ακόλουθες απονομές Χρυσών (Ειδικών) Σταυρών:
  

1Ο Κώστας Κοτζιάς, ως Υπουργός Διοικήσεως Πρωτευούσης, το 1937 επιχορήγησε τον Πανιώνιο με 2,5 δισ. δρχ για την ανέγερση του Σταδίου Ν. Σμύρνης, στο οποίο εγκαταστάθηκε το 1940. Πέραν τούτου ο Κώστας Κοτζιάς στα χρόνια της νεότητάς του υπήρξε πρωταθλητής στίβου και ξιφασκίας.

## Χρυσοί Σταυροί μετά το 1940

Από το 1940 που ο σύλλογος εγκαταστάθηκε στη Νέα Σμύρνη η διάκριση απονέμεται είτε σε αθλητές του συλλόγου που πετυχαίνουν σημαντικές διεθνείς διακρίσεις ή ρεκόρ είτε σε προσωπικότητες για τη συνολική προσφορά τους στο σύλλογο. Σε εξαιρετικές περιπτώσεις απονέμεται σε αθλητές ή παράγοντες άλλων σωματείων με απόφαση της Γ.Σ. Είναι γνωστοί οι εξής τιμηθέντες:

## Εξωτερικοί σύνδεσμοι
* Ιστοσελίδα Πανιωνίου.

## Παραπομπές


Κατηγορία:Πανιώνιος Σμύρνης
Πανιωνιου
Sarang

μικρογραφία|Ελικόπτερα της ομάδας Sarang εν μέσω επίδειξης

Οι **Sarang** είναι η ομάδα επιδείξεων ελικοπτέρων της Πολεμικής Αεροπορίας της Ινδίας, και ένα από τα τέσσερα επαγγελματικά ακροβατικά σμήνη ελικοπτέρων στον κόσμο, μαζί με τους Black Cats του Βρετανικού Ναυτικού, τους Scorpion της Πολωνικής Πολεμικής Αεροπορίας και τους Blue Eagles του Βρετανικού Στρατού. Η ομάδα χρησιμοποιεί τρία ελικόπτερα HAL Dhruv, Ινδικής σχεδίασης και κατασκευής. *Sarang* σημαίνει Παγώνι στα Σανσκριτικά, το οποίο είναι και το εθνικό πτηνό της Ινδίας. Η ομάδα δημιουργήθηκε το 2003 και έκανε την πρώτη διεθνή της εμφάνιση στην Ασιατική Αεροδιαστημική Έκθεση, στην Σιγκαπούρη, το 2004. Ακόμα έχει δώσει επιδείξεις στην αεροπορική έκθεση του Farnborough της Μεγάλης Βρετανίας και σε Ινδικά αεροπορικά show. 

Τον Φεβρουάριο του 2007 η ομάδα είχε το πρώτο θανατηφόρο της ατύχημα, όταν ένα από τα ελικόπτερά της συνετρίβη κατά τη διάρκεια δοκιμαστικών, σκοτώνοντας τον ένα πιλότο και τραυματίζοντας τον άλλο.

## Δείτε ακόμα

* Οι Black Cats του Βρετανικού Ναυτικού. 
* Οι Blue Eagles του Βρετανικού Στρατού.
* Οι Scorpion της Πολωνικής Πολεμικής Αεροπορίας

## Εξωτερικοί σύνδεσμοι

* Video από επίδειξη των Sarang
* Φωτογραφίες από την επίδειξη των Sarang's στην Ασιατική Αεροδιαστημική Έκθεση της Σιγκαπούρης το 2004
* Σελίδα με φωτογραφίες των Sarang

Κατηγορία:Ινδικός Στρατός
Σούρυα Κιράν

thumb|right|300px|Οι '''Σούρυα Κιράν'''
Οι **Σούρυα Κιράν** (Αγγλικά: ***Sun Rays***, μετάφραση: ***Ηλιακτίδες***) είναι το ακροβατικό αεροπορικό σμήνος επιδείξεων της Πολεμικής Αεροπορίας της Ινδίας, απόγονοι των **Thunderbolts** (***Κεραυνοί***). Η ομάδα χρησιμοποιεί Ινδικής σχεδίασης και κατασκευής αεροσκάφος Kiran Mk II και έχουν ως έδρα την αεροπορική βάση Μπιντάρ. Η Ινδική Αεροπορία έχει παραγγείλει 16 νέα αεροσκάφη HJT-36 τα οποία θα αντικαταστήσουν τα Kiran MK II.

## Εξωτερικοί σύνδεσμοι
* Σελίδα αφιερωμένη στους Surya Kiran
* Σελίδα αφιερωμένη στους Surya Kiran
* Video των Surya Kiran από το Google videos
* Video των Surya Kiran από το Youtube.com
* Σελίδα με φωτογραφίες των Surya Kiran

Κατηγορία:Ινδικός Στρατός
Αβεσσαλώμ

thumb|right|200px|Το τέλος του Αβεσαλώμ
Το όνομα **Αβεσσαλώμ** είναι σύνθετη εβραϊκή λέξη «άμπα + σαλόμ», που σημαίνει «πατέρας ειρήνης» ή «ειρηνικός» την οποία και απέδωσαν οι «Εβδομήκοντα» μεταφραστές της Αγίας Γραφής με το όνομα Αβεσσαλώμ. 

Ο Αβεσσαλώμ ήταν ο τρίτος γιος του προφητάνακτα Δαυίδ, περίφημος για την ομορφιά του και ιδίως για τα πλούσια και ωραία μαλλιά του. «*Δεν υπήρχε*, κατά τις Γραφές, *μεταξύ των Ισραηλιτών άλλος τόσο ωραίος όπως ο Αβεσσαλώμ, όπου από τα πέλματα των ποδιών του μέχρι τη κορυφή της κεφαλής του δεν παρουσίαζε το παραμικρό ελάττωμα*». Τον κατέλαβε όμως η υπεροψία όταν έγινε αντικείμενο θαυμασμού και αγάπης από τον λαό. Αυτό συνετέλεσε στην υποψία του Βασιλέως πατέρα του όταν ο Αβεσσαλώμ σκότωσε τον μεγαλύτερο αδελφό του, τον Αμνών, πρωτότοκο γιο του Δαυίδ.
 
Ο Αβεσσαλώμ προκειμένου να αποφύγει τη πατρική οργή αυτοεξορίσθηκε στη Γεσσούρ, όπου και παρέμεινε εκεί τρία χρόνια μέχρι που ο πατέρας του, του επέτρεψε την επιστροφή του. Εκμεταλλευόμενος όμως ο Αβεσσαλώμ την αγάπη που του έτρεφε ο λαός μόλις επέστρεψε εξήγειρε αυτόν σε επανάσταση εναντίον του πατέρα του. Τότε ο Δαυίδ αναγκάσθηκε να εγκαταλείψει την πρωτεύουσα της χώρας του την Ιερουσαλήμ και να μεταβεί εκτός αυτής, όπου αφού συγκέντρωσε στρατεύματα, κινήθηκε πλέον εναντίον του γιου του επιστρέφοντας στη πόλη. Αρχηγός του βασιλικού στρατού ανέλαβε ο στρατηγός Ιωάβ, με την ρητή όμως εντολή να μη σκοτώσει τον Αβεσσαλώμ. Τα αντίπαλα στρατεύματα συναντήθηκαν κοντά στο δάσος του Εφραίμ, όπου και ακολούθησε λυσσώδης μάχη που κατέληξε σε νίκη του Ιωάβ, αφού κατέσφαξε και όσους συνέλαβε αιχμαλώτους. 
thumb|right|180px|<div style='text-align: center;'>
Ο Τάφος του Αβεσαλώμ
</div>
Ο Αβεσσαλώμ επιβαίνοντας σε ημίονο προσπάθησε να διασωθεί και καθώς αυτό κάλπαζε τα ωραία του μαλλιά μπλέχτηκαν σε κλαδιά του δάσους, όπου και έμεινε κρεμασμένος μέχρι που τον πρόφθασε ο Ιωάβ. Παρά όμως την εντολή που είχε λάβει, διαπέρασε με το ακόντιό του το σώμα του κρεμασμένου Αβεσσαλώμ στο στήθος, όπου και πέθανε. Αλλόφρων ο Δαυίδ θρήνησε το θάνατο του γιου του. Από εκείνους τους θρήνους παρέμεινε παροιμιώδης ο αντίλαλος: «***Υιέ μου, Υιέ μου Αβεσσαλώμ***».

Σημειώνεται ότι έξω από την Ιερουσαλήμ σώζεται μέχρι σήμερα οικοδόμημα (στύλος) που φέρει το όνομα «Τάφος του Αβεσσαλώμ», που προφανώς όμως πρόκειται για μνημείο της μεταγενέστερης ελληνορωμαϊκής εποχής. Έχει βάση περίπτερο τετράγωνο που υψώνεται κυλινδρικά και καταλήγει σε κόλουρο κώνο.

## Παραπομπές


## Πηγές
* *Β΄ Σαμουήλ κεφ. 13-18*.
* «Νεώτερον Εγκυκλοπαιδικόν Λεξικόν Ηλίου» τομ. 1ος, σελ. 48.

## Εξωτερικοί σύνδεσμοι
* 

Κατηγορία:Παιδιά του Δαβίδ
Κώστας Σαραλιώτης

Ο **Κώστας Σαραλιώτης** (1947) είναι Έλληνας διεθνής πρώην ποδοσφαιριστής, ο οποίος αγωνιζόταν στη θέση του τερματοφύλακα.

## Ποδοσφαιρική σταδιοδρομία
### Σε συλλογικό επίπεδο
Γεννήθηκε το 1947 στην Καλλιθέα Αθηνών και έπαιξε ποδόσφαιρο αρχικά στον Φοίνικα Καλλιθέας πριν πάει στον Πανιώνιο. Με τον Πανιώνιο αναδείχθηκε δευτεραθλητής Α΄ Εθνικής 1970-71, κατά τη μεγαλύτερη διάκριση του συλλόγου στο πρωτάθλημα Ελλάδας από κοινού με το Πανελλήνιο του 1951. Έπειτα από ένα χρόνο με την Παναχαϊκή, μεταγράφηκε στον Ολυμπιακό Πειραιώς χωρίς να καθιερωθεί ως βασικός, όντας συμπαίκτης με τους Παναγιώτη Κελεσίδη και Λευτέρη Πουπάκη.

### Στις εθνικές ομάδες
Υπήρξε 2 φορές διεθνής με την Ανδρών Ελλάδας σε αγώνες κατά της Αυστραλίας, στις 19 και στις 23 Ιουλίου 1969, σε περιοδεία στην χώρα αυτή. Στον πρώτο (ήττα με 0-1) χρησιμοποιήθηκε ως αλλαγή στο 29', ενώ στον δεύτερο (ισοπαλία 2-2) μετείχε επί 90' (σε αυτόν σημειώθηκε το μοναδικό ρεκόρ για τον Πανιώνιο, να αγωνιστούν σε όλη τη διάρκεια 5 ποδοσφαιριστές του).

Επίσης, στις 14 Δεκεμβρίου 1966 αγωνίστηκε με την εθνική Νέων στον προκριματικό του Ευρωπαϊκού πρωταθλήματος με τη Βουλγαρία.

Τον Ιούνιο του 1967 αγωνίστηκε με την Εθνική Ερασιτεχνών, όπως ονομαζόταν τότε η Ολυμπιακή ομάδα, στο προολυμπιακό τουρνουά, στον επαναληπτικό από τους δυο αγώνες με την Ανατολική Γερμανία.

Τέλος, τον Ιούνιο του 1969 υπήρξε βασικός τερματοφύλακας της εθνικής Ελπίδων, η οποία κατέκτησε το 2ο Βαλκανικό Κύπελλο.

### Ανά αγωνιστική περίοδο

## Παραπομπές


## Πηγές
* Γιώργος Αλεξανδρής-Ηλίας Λέκκας, *Η ιστορία του Ολυμπιακού • 71 χρόνια Ολυμπιακός*, Εκδόσεις Γ.Χ Αλεξανδρή, Αθήνα 1996
* συλλογικό έργο, *Θρύλος, πορεία μέσα στο χρόνο • Ολυμπιακός 1925-1997, μία ιστορική αναδρομή*, Εκδόσεις Ηλιοτρόπιο, Αθήνα 1997, ISBN 960-3420-49-2
* Ηλίας Λέκκας, *Χρυσός θρύλος, η ένδοξη ιστορία του Ολυμπιακού • 1925-1997, 72 χρόνια δόξας*, Εκδόσεις Art Press, Αθήνα 1997
* Βασίλης Α. Καρδάσης, *Ολυμπιακός • Ένα αρχείο, μία ιστορία*, Εκδόσεις Μίλητος, Αθήνα 1998, ISBN 960-8460-09-3
* συλλογικό έργο (δ/νση Ανδρέας Μπόμης), *Όλα για το ποδόσφαιρο • Αλμανάκ '91*, έκδοση περιοδ. *ΕΙΚΟΝΕΣ*, Αθήνα 1991
* Κωνσταντίνος "Kώστας" Σαραλιώτης, βάση δεδομένων εθνικών ομάδων Ευρώπης eu-football.info 
* Γιώργος Παγιωτέλης, *Το έπος της Α΄ Εθνικής*, σειρά αφιερωμάτων αθλητικού περιοδ. *Οι ΠΑΓΚΟΣΜΙΟΙ* τχ. 15-24 (Μάρτ-Δεκ 1995)
* Greece - Final Tables 1959-1999, Dinant Abbink-Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF) .

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναχαϊκής
Κατηγορία:Τερματοφύλακες ποδοσφαιριστές
Απόστολος Γκλέζος

Με το όνομα αυτό είναι γνωστοί οι:

*Απόστολος Γκλέζος, έλληνας διεθνής ποδοσφαιριστής, πιο γνωστός σαν *Λάκης*
*Απόστολος Γκλέζος, έλληνας ηθοποιός
Τάκης Συνετόπουλος

Ο **Τάκης (Δημήτρης) Συνετόπουλος** (25 Δεκεμβρίου 1948 - 30 Νοεμβρίου 2013) ήταν Έλληνας διεθνής ποδοσφαιριστής.

Γεννήθηκε στις 25 Δεκεμβρίου 1948 στον Βόλο. Ξεκίνησε το ποδόσφαιρο στον Ολυμπιακό Βόλου και το 1970 πήρε μεταγραφή για τον Ολυμπιακό Πειραιά κι ενώ τον διεκδίκησαν τόσο η ΑΕΚ όσο και ο Παναθηναϊκός. Στον Ολυμπιακό έμεινε μέχρι το 1978 και εν συνεχεία επέστρεψε στον Ολυμπιακό Βόλου. Το καλοκαίρι του 1983 μεταγράφηκε στον Α.Σ. Λαμία, όπου με τη φανέλα της ομάδας της Λαμίας αγωνίστηκε για μια χρονιά και τερμάτισε την ποδοσφαιρική του σταδιοδρομία. Αγωνίστηκε 16 φορές με την Εθνική Ελλάδας.

Με την εθνική ενόπλων κατέκτησε το Παγκόσμιο Κύπελλο Ποδοσφαίρου Ενόπλων 1969.

Επίσης, αγωνίστηκε με την Εθνική Νέων στο Ευρωπαϊκό πρωτάθλημα 1965 σε δύο αγώνες και στους δύο προκριματικούς αγώνες το 1966.

Απεβίωσε στις 30 Νοεμβρίου 2013, σε ηλικία 64 ετών.

Τα τελευταία χρόνια βρισκόταν ανελλιπώς δίπλα στην αγαπημένη του ομάδα τον Ολυμπιακό Βόλου, μέχρι να παρουσιαστούν τα προβλήματα στην υγεία του.

## Τίτλοι
* Παγκόσμιο Κύπελλο Ποδοσφαίρου Ενόπλων 1969
* Πρωταθλήματα Ελλάδας: 1973, 1974 και 1975
* Κύπελλα Ελλάδας: 1971, 1973 και 1975

## Πηγές

* *Η Ιστορία του Ολυμπιακού*, Έκδοση *Γ.Χ. Αλεξανδρής*, Αθήνα 1996
* *Θρύλος πορεία μέσα στο χρόνο*, Έκδοση *Ηλιότροπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.*, Αθήνα 1997
* *Ολυμπιακός ένα αρχείο μια ιστορία* Β. Καρδάσης, Μίλητος 1997

## Παραπομπές


Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Α.Σ. Λαμίας
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Ολυμπιακού Πειραιώς
Κατηγορία:Χρήση προτύπου Πληροφορίες ποδοσφαιριστή χωρίς ύψος
Αγγλοϊσραηλίτικη θεωρία

Με τον όρο **Αγγλοϊσραηλίτικη θεωρία (**αγγλικά**: British Israelism)** αναφέρεται η θεωρία εκείνη κατά την οποία οι Άγγλοι φέρονται ως δήθεν απόγονοι των Εβραίων εκείνων που είχαν αιχμαλωτισθεί από τους Ασσυροβαβυλώνιους το 721 π.Χ. και που με την πάροδο του χρόνου αναμίχθηκαν με τους Σάκκες και τους Σκύθες και ήλθαν και εγκαταστάθηκαν μόνιμα στη Βόρεια Ευρώπη, θεωρούμενοι έτσι ως πρόγονοι των Σαξόνων της Αγγλίας. Καμία όμως ιστορική απόδειξη δεν στηρίζει μια τέτοια θεωρία.

Η ανάπτυξη αυτής της θεωρίας οφείλεται αποκλειστικά στους λεγόμενους Πουριτανούς Άγγλους, από τον 16o αιώνα, στην οποία και τους ώθησε ο εξαιρετικός τους ζήλος στη προσήλωση των κειμένων της Παλαιάς Διαθήκης.

## Πηγές
* Νεότερο Εγκυκλοπαιδικό Λεξικό Ηλίου, τομ. 1ος

Κατηγορία:Θρησκεία στο Ηνωμένο Βασίλειο
Παναγιώτης Κελεσίδης

Ο **Παναγιώτης (Τάκης) Κελεσίδης** (Σέρρες,  14 Μαρτίου 1950) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα.

## Βιογραφία
Γεννήθηκε το 1950 στις Σέρρες, ξεκίνησε από τον Πανσερραϊκό και το 1972 πήγε στον Ολυμπιακό. Έπαιξε 7 φορές με την εθνική Ελλάδας. Το 1972 σε αγώνα με την Τότεναμ στο Λονδίνο απέκρουσε δύο φορές πέναλτι του Άγγλου Μάρτιν Πήτερς. Τερμάτισε τη σταδιοδρομία του με τα χρώματα της Προοδευτικής (1981-82)

Ο Παναγιώτης Κελεσίδης στη φωτογραφία (ο δεύτερος από αριστερά) τερματοφύλακας στην ομάδα του Πανσεραϊκού το έτος 1969.

## Τίτλοι
* Πρωταθλήματα Ελλάδας :1973, 1974 και 1975
* Κύπελλα Ελλάδας:1973 και 1975

## Παραπομπές


## Πηγές
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότροπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Εθνική Ελλάδος πορεία μέσα στο χρόνο*, Παπαζήσης, Αθήνα 2001

Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Ελλάδος
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Προοδευτικής
Εσωτερισμός

Ως **εσωτερισμός** εν γένει εννοείται η ύπαρξη εσωτερικών πεποιθήσεων ή πίστεων, δηλαδή ιδεών που γίνονται κατανοητές από μικρές συνήθως ομάδες ανθρώπων ή μυημένους ή είναι αποτέλεσμα εγγενούς ενδιαφέροντος. Ο όρος πηγάζει από τη λέξη *ἐσωτερικός*, σύνθετη του *ἔσω*, που υποδηλώνει την εσωτερικότητα ή μυστικισμό του συστήματος. 

Ο όρος είναι επίσης πιθανό να αναφέρεται στην ακαδημαϊκή μελέτη των εσωτερικών θρησκευτικών συστημάτων και φιλοσοφιών ή στη μελέτη των θρησκευτικών συστημάτων και των φιλοσοφιών, των οποίων οι υποστηρικτές διακρίνουν τις πεποιθήσεις τους, τις πρακτικές και τις εμπειρίες τους από τις εξωτερικές και περισσότερο δογματικές παραδόσεις. Ο Παγκόσμιος Εσωτερισμός αφορά την αρχέγονη Γνώση του Σύμπαντος του Θεού και του Ανθρώπου και έχει αποτυπωθεί ως Γνωστικισμός. Από τον Γνωστικισμό προήλθαν όλα τα πνευματικά και φιλοσοφικά συστήματα. Ο Εσωτερισμός δεν είναι θρησκεία.

Ως παραδείγματα εσωτερικών κινημάτων και φιλοσοφιών αναφέρονται:

Η Αλχημεία, η Αστρολογία, η Ανθρωποσοφία, ο πρώιμος Χριστιανικός μυστικισμός, ο Ελευθεροτεκτονισμός, ο Γνωστικισμός, η Καββάλα, ο Νεοπλατωνισμός, o Ερμητισμός, η Μαγεία, ο Μυστικισμός Μερκαμπά, ο  Μεσμερισμός, ο Ροδοσταυρισμός, ο Ταοϊσμός, η Αριθμολογία, ο Σβεντενμποργκιανισμός, η Σαϊεντολογία, ο Πνευματισμός, οι Αλεβίτες, η Θεοσοφία του Γιάκομπ Μπέμε, το θεοσοφικό κίνημα που σχετίζεται με την Ελένα Μπλαβάτσκυ και η Γνωστική Κίνηση του Σαμαέλ Αούν Βεόρ.

Αν και ο εσωτερισμός αναφέρεται ως εξερεύνηση των κρυμμένων νοημάτων και του συμβολισμού διαφόρων φιλοσοφικών, ιστορικών και θρησκευτικών κειμένων, τα ίδια κείμενα απαντώνται στις δεσπόζουσες θρησκείες. Για παράδειγμα, η Βίβλος και το Τορά θεωρούνται και αναφέρονται από τις σχετικές ομάδες ως εσωτερικά κείμενα.

## Σημειώσεις παραπομπές


## Εξωτερικοί σύνδεσμοι

* esoterism.gr
* University of Amsterdam Center for Study of Western Esotericism Research & BA/MA programs in Western esotericism.
* University of Exeter Centre for the Study of Esotericism (EXESESO)
* ESSWE European Society for the Study of Western Esotericism, with many links to associated organizations, libraries, scholars etc.
* Association for the Study of Esotericism
* What is understood by “Western Esotericism”? (Prof. Wouter Hanegraaff) 
* What is Esoteric? (Prof. Arthur Versluis) 
* http://esotericbasics.co.uk 
* https://www.vopus.org
Πέτρος Καραβίτης

Ο **Πέτρος Καραβίτης** (11 Μαρτίου 1952) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν κυρίως ως μέσος (αν και κατά καιρούς είχε χρησιμοποιηθεί και ως αμυντικός).

## Καριέρα
### Σε συλλογικό επίπεδο
Ξεκίνησε το ποδόσφαιρο από τον Α.Ο. Χαϊδαρίου και το 1968 βρέθηκε στις ακαδημίες του Ολυμπιακού έναντι 30.000 δραχμών. Προωθήθηκε στην πρώτη ομάδα την περίοδο 1971-72 από τον τότε προπονητή του συλλόγου Λάκη Πετρόπουλο. Τον Δεκέμβριο του 1980 μεταγράφηκε στην ΑΕΚ, με τη φανέλα της οποίας αγωνίστηκε το υπόλοιπο της σεζόν 1980-81 και τη σεζόν 1981-82, συνολικά 1,5 χρόνο. Με τη φανέλα της ΑΕΚ έκανε ντεμπούτο στον αγώνα ΑΕΚ - Δόξα Δράμας στις 21/12/1980, περνώντας ως αλλαγή του Θώδη (48'), ενώ συνολικά κατέγραψε 35 συμμετοχές και 6 τέρματα (8 συμμετοχές τη σεζόν 1980-81 και 27 συμμετοχές με 6 τέρματα τη σεζόν 1981-82). Κατόπιν αγωνίστηκε για δύο χρόνια στην Β΄ Εθνική με τη φανέλα της Προοδευτικής, όπου και ολοκλήρωσε την επαγγελματική ποδοσφαιρική του καριέρα. Τις σεζόν 1984-85 και 1985-86 αγωνίσθηκε στο τοπικό πρωτάθλημα Ε.Π.Σ. Αθηνών με τα χρώματα του Α.Ο. Χαϊδαρίου, προσφέροντας παράλληλα και τις υπηρεσίες του σαν τεχνικός και το 1986 αποσύρθηκε επίσημα σαν ποδοσφαιριστής αγωνιζόμενος με τη φανέλα της ομάδας που ξεκίνησε.

### Στην εθνική ομάδα
Υπήρξε 10 συνολικά φορές διεθνής με την εθνική Ελλάδας, σημειώνοντας τρία γκολ, την περίοδο 1975-79. Το ντεμπούτο του πραγματοποιήθηκε στις 30 Δεκεμβρίου 1975, στον εκτός έδρας φιλικό αγώνα (διεξήχθη στη Φλωρεντία) με την Ιταλία, όταν υπό τις οδηγίες του Αλκέτα Παναγούλια ξεκίνησε ως βασικός. Υπήρξε επίσης μέλος της εθνικής Ελπίδων, η οποία το 1971 κατέκτησε το 4ο Βαλκανικό Κύπελλο.

## Τίτλοι
* Πρωταθλήματα Ελλάδας: 1973, 1974, 1975 και 1980
* Κύπελλα Ελλάδας: 1971, 1973 και 1975
* Πρωτάθλημα Αθηνών: 1986

## Παραπομπές


## Πηγές

* Το προφίλ του Πέτρου Καραβίτη στο transfermarkt
* Ο Πέτρος Καραβίτης στο soccerway
* *Η Ιστορία του Ολυμπιακού* , Έκδοση *Γ.Χ. Αλεξανδρής*, Αθήνα 1996.
* *Θρύλος πορεία μέσα στο χρόνο*, Έκδοση *Ηλιότροπο*, Αθήνα 1997 ISBN 569-584-365-2.
* *Χρυσός Θρύλος* Έκδοση *Art Press,Εκδοτική Α.Ε.*, Αθήνα 1997.
* *Ολυμπιακός ένα αρχείο μια ιστορία* Β. Καρδάσης, Μίλητος 1997.
* *Εθνική Ελλάδος πορεία μέσα στο χρόνο*, Εκδόσεις Παπαζήση, ISBN 960-02-1082-9.
* *80 χρόνια 80 μορφές *, Βασιλης Καρδάσης, Ελληνικά γράμματα, ISBN 960-442-021-6.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Προοδευτικής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Ουράνιο τόξο

[μικρογραφία|Το ουράνιο τόξο είναι ένα πολύχρωμο οπτικό και μετεωρολογικό φαινόμενο, κατά το οποίο εμφανίζεται το [φάσμα των χρωμάτων που συνθέτουν το ορατό φως, στον ουρανό. Εδώ ένα διπλό ουράνιο τόξο.]]

Το **ουράνιο τόξο** είναι φαινόμενο που εμφανίζεται όταν οι ακτίνες του Ηλίου πέφτουν πάνω σε σταγονίδια βροχής στην ατμόσφαιρα της Γης και αποτελεί ένα παράδειγμα διάθλασης, μετά από ανάκλαση.

Κάθε χρώμα (δηλαδή το κάθε μήκος κύματος) διαθλάται υπό διαφορετική γωνία μέσα στα σταγονίδια (που δρουν σαν μικρά πρίσματα), παθαίνει διαφορετική εκτροπή και έτσι το ορατό λευκό φως αναλύεται στα διάφορα χρώματα που το συνθέτουν, δηλαδή στο φάσμα του. Έτσι εμφανίζεται το φάσμα του ηλιακού φωτός ως ένα πολύχρωμο τόξο, με το κόκκινο χρώμα να κυριαρχεί στην εξωτερική του πλευρά, και το ιώδες στην εσωτερική. Η διαφορετικότητα της γωνίας του κάθε μήκους κύματος (χρώματος) και του σχήματος των σταγονιδίων εξηγεί και το τοξοειδές σχήμα του φαινομένου και όχι κάποιο άλλο.

Για να γίνει αντιληπτό το ουράνιο τόξο από παρατηρητή, θα πρέπει να έχει στραμμένα τα νώτα του στον Ήλιο.

Αν και τα ουράνια τόξα εμφανίζουν μια ευρεία γκάμα χρωμάτων, τα πιο ευδιάκριτα είναι το κόκκινο, το κίτρινο, το μπλε, δηλαδή τα βασικά χρώματα και το ιώδες, το πράσινο, το βιολετί και το πορτοκαλί. Το ουράνιο τόξο στην πραγματικότητα είναι ένα συνεχές φάσμα και εμφανίζονται και όλες οι ενδιάμεσες αποχρώσεις των παραπάνω χρωμάτων.

## Αναφορές στην αρχαιότητα και στη νεότερη εποχή
Η πρώτη Βιβλική αναφορά σε ουράνιο τόξο βρίσκεται στην αφήγηση της διαθήκης που έκανε ο Θεός με τον Νώε και τους απογόνους του όταν οι επιζώντες από τον Κατακλυσμό βγήκαν από την κιβωτό. (Γε 9:8-17· Ησ 54:9, 10). 

Το 578 π.Χ. ο Αναξιμένης, Έλληνας φιλόσοφος, παρατήρησε τη σχέση μεταξύ του ουράνιου τόξου και του Ήλιου. Αντί να αποδώσει το τόξο σε ουράνιες δυνάμεις, πρότεινε ότι τα σύννεφα αλλάζουν την πορεία του ηλιακού φωτός και παράγουν το τόξο των χρωμάτων.

Πρώτος ο Αριστοτέλης συνέλαβε την ιδέα ότι το ουράνιο τόξο δεν είναι υλικό αντικείμενο που κρέμεται από τον ουρανό, αλλά ένα φυσικό φαινόμενο. Χρησιμοποίησε την τότε γεωμετρία, αλλά λάθος νόμους ανάκλασης, για να εξάγει το κυκλικό σχήμα του Τόξου. Την πρώτη ικανοποιητική εξήγηση έδωσε ο Καρτέσιος κατά τον 17ο αιώνα. Σύμφωνα με τη θεωρία του, το ουράνιο τόξο παράγεται από τις ακτίνες που πέφτουν πάνω στα σταγονίδια και που ανακλώνται στην εσωτερική τους επιφάνεια τουλάχιστον μια φορά. 

Κατά ένα γνωστό ευρωπαϊκό μύθο, στη βάση του ουράνιου τόξου ένα τσουκάλι γεμάτο χρυσάφι περιμένει όποιον καταφέρει να φτάσει εκεί, πράγμα φυσικά αδύνατο, καθώς το ουράνιο τόξο είναι οφθαλμαπάτη που δεν εντοπίζεται στον χώρο.

## Παραπομπές


Κατηγορία:Μετεωρολογικά φαινόμενα
Κατηγορία:Οπτικά φαινόμενα
Ζώδιο (αστρολογία)

[thumb|261px|Αστρολογικό [ημερολόγιο (περίπου 1145) – Ζώδια και Μήνες περιβάλλουν τον *Άννο*, την προσωποποίηση του Έτους και του Χρόνου, στα χέρια του κρατεί Ήλιο και Σελήνη – στις γωνίες προσωποποιήσεις των τεσσάρων εποχών.]]

Για τους μελετητές της αστρολογίας και μόνο, τα ζώδια είναι 12 "ενεργειακά τμήματα" (ίσα μεταξύ τους) στα οποία χωρίζεται ο Ζωδιακός Κύκλος και τα οποία υποτίθεται κατά κάποιο παραεπιστημονικά εξηγούμενο ή "ανεξήγητο" τρόπο επηρεάζουν τα ανθρώπινα φαινόμενα ή συμβάντα ή τις ανθρώπινες δραστηριότητες. 

Το πρώτο ζώδιο είναι τα κριαρια (οι 0 μοίρες αυτού του ζωδίου συμπίπτουν με το σημείο γ). Η σειρά των 12 ζωδίων είναι η εξής:

* Κριός
* Ταύρος
* Δίδυμοι
* Καρκίνος
* Λέων
* Παρθένος
* Ζυγός
* Σκορπιός
* Τοξότης
* Αιγόκερως
* Υδροχόος
* Ιχθύες

Στην ετήσια φαινομενική του κίνηση γύρω από τη Γη, ο Ήλιος περνάει διαδοχικά και από τα δώδεκα ζώδια και χρειάζεται περίπου έναν μήνα για να διανύσει κάθε ένα από αυτά. Ανάλογα με το ζώδιο στο οποίο βρισκόταν ο Ήλιος τη στιγμή της γέννησης ενός ατόμου οι μελετητές της αστρολογίας κατατάσσουν το άτομο σε ένα ζώδιο. Για παράδειγμα αν κάποιος γεννήθηκε αρχές Οκτώβρη, που ο Ήλιος βρίσκεται στο ζώδιο του Ζυγού, τότε "είναι" Ζυγός.

Συχνά γίνεται μία σύγχυση ανάμεσα στα ζώδια και στους "ζωδιακούς αστερισμούς". Στην πραγματικότητα, πρόκειται για δύο τελείως διαφορετικά πράγματα. Τα ζώδια για τους αστρολόγους είναι άυλα και αόρατα, 12 "ενεργειακές πύλες" που περιβάλλουν τη Γη. Οι ζωδιακοί αστερισμοί είναι υλικοί και εμφανείς στον ουρανό (οι αστερισμοί του Κριού, του Ταύρου κ.λ.π. που μπορούν να παρατηρηθούν την κατάλληλη εποχή στον νυκτερινό ουρανό). Την εποχή που γεννιόταν η Ωροσκοπιακή Αστρολογία (περίπου πριν 2.000 χρόνια) τα ζώδια συνέπιπταν με τους ζωδιακούς αστερισμούς (πίσω από το ζώδιο του Κριού φαινόταν τότε στον ουρανό ο αστερισμός του Κριού, πίσω από το ζώδιο του Ταύρου ο αστερισμός του Ταύρου κ.ο.κ.) Εξαιτίας όμως της μετάπτωσης των Ισημεριών ολόκληρος ο Ζωδιακός Κύκλος μετακινήθηκε και πίσω από το ζώδιο του Κριού σήμερα έχει αρχίσει να μπαίνει ο ζωδιακός αστερισμός του Υδροχόου.

## Εξωτερικοί σύνδεσμοι
* 

Κατηγορία:Αστρολογία
Ζωδιακός κύκλος

Ο **Ζωδιακός Κύκλος**, ή απλά **Ζωδιακός**, είναι η ζώνη του ουρανού που περικλείει τους 13 αστερισμούς που βρίσκονται επί της εκλειπτικής. Η εκλειπτική είναι η φαινομενική διαδρομή που εμφανίζει να διαγράφει ο ήλιος, σε σχέση με την (ακίνητη) θέση των άστρων, κατά τη διάρκεια του χρόνου. Μια σχετικά στενή ζώνη ή εκλειπτικός δακτύλιος περικλείει επίσης τη φαινομενική διαδρομή όλων των πλανητών, εκτός από του Πλούτωνα. Το οποίο συμβαίνει διότι στην πραγματικότητα οι τροχιές όλων των πλανητών (εκτός του Πλούτωνα) γύρω από τον ήλιο βρίσκονται επί (σχεδόν) του ίδιου επιπέδου, του λεγόμενου εκλειπτικού επιπέδου. 

## Οι αστερισμοί του Ζωδιακού Κύκλου

Αρχικά, ο Ζωδιακός Κύκλος χωριζόταν σε 12 τομείς των 30°, κάθε ένας από τους οποίους περιελάμβανε έναν αστερισμό. Το 1930, με την επίσημη υιοθέτηση των νέων ορίων των 88 αστερισμών της ουράνιας σφαίρας από την Διεθνή Αστρονομική Ένωση, εντός του ζωδιακού κύκλου εισχώρησε και η περιοχή του αστερισμού του Οφιούχου.

Σήμερα, οι αστερισμοί του Ζωδιακού είναι οι εξής:   

#Κριός
#Ταύρος
#Δίδυμοι
#Καρκίνος
#Λέων
#Παρθένος
#Ζυγός
#Σκορπιός
#Οφιούχος
#Τοξότης
#Αιγόκερως
#Υδροχόος
#Ιχθύες

## Ο Ζωδιακός Κύκλος στην αστρολογία

Στην αστρολογία, ο Ζωδιακός Κύκλος χωρίζεται σε 12 ίσα τμήματα, στα γνωστά ως ζώδια. Από τον αστρολογικό Ζωδιακό Κύκλο απουσιάζει ο αστερισμός του Οφιούχου που βρίσκεται κάπου μεταξύ Σκορπιού και Τοξότη.  Η διαίρεση αυτή σε 12 τμήματα προήλθε από τους 12 ημερολογιακούς μήνες.  Ανά μήνα η διαδρομή του ήλιου καλύπτει διαφορετικό ζώδιο. Ο Ζωδιακός κύκλος, για τους αστρολόγους, ξεκινάει την πρώτη μέρα της Άνοιξης στις 21 Μαρτίου, με την εαρινή ισημερία. Παρόλο που οι ημερομηνίες του ζωδιακού κύκλου έχει αλλάξει, στην αστρολογία οι παραμένουν ίδιες  

Σύμφωνα με τους αστρολόγους, χωρίζεται σε ομάδες που λέγονται Στοιχεία, κάθε μία από τις οποίες έχει 3 ζώδια. 
              
*1η Ομάδα: Φωτιά (Κριός, Λέων, Τοξότης)
*2η Ομάδα: Γη (Ταύρος, Παρθένος, Αιγόκερος)
*3η Ομάδα: Νερό (Καρκίνος, Σκορπιός, Ιχθύες)
*4η Ομάδα: Αέρας (Δίδυμος, Ζυγός, Υδροχόος)

Κατηγορία:Αστρολογία
Κατηγορία:Ουράνιο σύστημα συντεταγμένων
Βιτεμβέργη

Η **Βιτεμβέργη** (γερμ. *Lutherstadt Wittenberg*) είναι πόλη της Γερμανίας στο κρατίδιο της Σαξονίας-Άνχαλτ, που διαρρέεται από τον ποταμό Έλβα.

## Ιστορία
Ιδρύθηκε το 1180 από Φλαμανδούς αποίκους και πήρε δικαιώματα πόλης το 1293. Λόγω της θέσης της στον ποταμό Έλβα έγινε εμπορικό κέντρο. Στα τέλη του 15ου αιώνα ο εκλέκτορας της Σαξονίας Φρειδερίκος ο Γ΄ την έκανε έδρα του. Το 1502 ιδρύθηκε πανεπιστήμιο στην πόλη, καθηγητές του οποίου υπήρξαν ο Φίλιππος Μελάγχθων και ο Μαρτίνος Λούθηρος. Στην εκκλησία του Ανακτόρου (Schlosskirche) ο Λούθηρος θυροκόλλησε τις 95 θέσεις του στις 31 Οκτωβρίου του 1517, ξεκινώντας έτσι τη Μεταρρύθμιση. Η θύρα όπου καρφώθηκαν οι θέσεις, καταστράφηκε σε βομβαρδισμό της πόλης από τους Αυστριακούς το 1760. Στην πόλη δωρίστηκε αργότερα νέα χάλκινη θύρα, στην οποία είναι σκαλισμένο το κείμενο των 95 θέσεων.

Αντίθετα με άλλες ιστορικές γερμανικές πόλεις, η Βιτεμβέργη δεν καταστράφηκε από τους βομβαρδισμούς των Συμμάχων κατά το Β' Παγκόσμιο Πόλεμο.

## Αξιοθέατα
Λόγω της μη καταστροφής της κατά τον Β' Παγκόσμιο πόλεμο, η Βιτεμβέργη διατηρεί και σήμερα μια πολύ όμορφη εικόνα. Σημαντικότερα αξιοθέατα είναι η εκκλησία του Ανακτόρου (Σλοσκίρχε, γερμ. Schlosskirche) και η εκκλησία της πόλης (Μάριενκιρχε, γερμ. Marienkirche), όπου έγινε για πρώτη φορά προτεσταντική λειτουργία. Στη Μάριενκιρχε μπορεί κανείς να δει αριστουργήματα του Λούκας Κράναχ του Πρεσβύτερου, ενώ στη Σλοσκίρχε υπάρχουν έργα του Λούκας Κράναχ του Νεότερου.

Στην πλατεία του Δημαρχείου υπάρχουν αγάλματα του Μελάγχθονα και του Λούθηρου. Τέλος μπορεί κανείς να δει τα σπίτια των Κράναχ και του Μελάγχθονα, καθώς επίσης και τα κτίσματα του Πανεπιστημίου.

## Δείτε επίσης
* Μαρτίνος Λούθηρος

## Παραπομπές


## Εξωτερικοί συνδέσμοι
* 
* 
*Επίσημος ιστότοπος της πόλης 
*Εταιρεία μνημείων Μεταρρύθμισης Σαξονίας-Άνχαλτ 

Κατηγορία:Κωμοπόλεις της Γερμανίας
Κατηγορία:Πόλεις της Σαξονίας-Άνχαλτ
Κατηγορία:Μνημεία Παγκόσμιας Κληρονομιάς στη Γερμανία